IV 



lade spænde for, og efter at have taget Afsked med Jægermester Low- 

 zow kjørte vi andre under Ruskregn til Hillerød. Planen om at botani- 

 sere undervejs maatte under disse Omstændigheder opgives. Da vi 

 kom til Hillerød, klarede det op, og vi gjorde da en lille Exkursion langs 

 Carls-Sø ind i Præstevang, hvorfra jeg kun skal bemærke, at i Carls- 

 Søen saas Potamogeton lucens i smukke blomstrende Exemplarer, ved 

 Bredden Digraphis arundinacea, der nærmest Vandet havde røde Toppe, 

 men paa tørt Land hvide, og i Skoven saas Monotropa glabra under 

 Bøgetræer. Kl. 7 3/ 4 kjørte vi saa til Kjøbenhavn. 



Fr. Holm. 



Extra-Exkursion den 19. Maj 1895. 



I Anledning af, at Foreningens mangeaarige og højt fortjente 

 Medlem, Seminarielærer H. Mortensen fyldte 70 Aar i dette Foraar, 

 nemlig den 28. April, besluttedes det at fejre denne Begivenhed ved 

 en Exkursion, der dog først kunde afholdes nogle Uger senere og 

 hvortil Hr. Mortensen blev indbudt som Hædersgjæst. Deltagernes Antal 

 var 24, nemlig:. Boysen, Friedrichsen, Grønlund, Jac. Hartz, F. Holm, 

 Chr. Jensen, Kiærskou, Joh. Lange, Jon. Lange, Jul. Lassen, Michelsen. 

 Mortensen, O. Møller, Ny eland, Ottesen. O. G. Petersen, V. A. Poulsen. 

 Raunkiær, F. K. Ravn, E. Rostrup, O. Rostrup, Rützou, Warming, 

 Wiinstedt. — Turen gik til Frederikssund, efter at man i Maaløv Station 

 havde modtaget Hædersgjæsten, og videre til Færgelunden i Hornsherred, 

 hvor man beskuede de sørgelige Rester af den berømte „Navnebøg", 

 der stod midt paa Landevejen, men som ganske nylig var fældet paa 

 Foranstaltning af vedkommende Sogneraad, da den var affældig og „stod 

 i Vejen" for Færdslen; Træet var omtr. 250 Aar og 12 Fod i Omkreds 

 i Brysthøjde; paa de tilbageværende Levninger fandtes ingen Svamp, 

 som kunde formodes at have bevirket dens Affældighed; derimod fandtes 

 i det indre af nogle Grene de karakteristiske Gange af Xyloterus dome- 

 sticus L. Synderligt botanisk Udbytte kunde ikke ventes paa denne 

 Tur; det vigtigste var, at Thesium ebracteatum fandtes paa sit gamle 

 Voxested i større Mængde, til vor Æresgjæsts store Tilfredshed; endvidere 

 Anthericum (endnu ikke i Blomst), Convallaria Polygonatum, Taraxacum 

 palustre ; af sjældnere Svampe : Physoderma deformans Rostr. — Paa 

 de kratbevoxede Bakkeskrænter N. f. Frederikssund fandtes en rig 

 Vegetation af Vincetoxicum , Geranium silvaticum , Potentilla opaca, 

 Pulsatilla pratensis, Fragaria elatior, Veronica verna, Helianthemum, 

 Spiræa filipendula (angreben af Urocystis Filipendulae), — Efter Tilbage- 

 komsten til Frederikssund blev hele Selskabet fotograferet i Gruppe, 

 der senere overraktes Hr. Mortensen , hvorefter man begav sig til det i 

 Dagens Anledning med Blomster festlig smykkede Bord i Hôtel Isefjord, 

 hvor et Pragtexemplar af Polyporus squamosus, der var taget paa 

 Stammen af en levende Bøg i Færgelunden , indtog en fremragende 

 Plads ligefor Hædersgjæsten, som iøvrigt blev fejret og prist i forskjellige 

 Taler og Sange. Paa Hjemvejen maatte vi forlade vor Gjæst i Maaløv, 

 efter at have overdrysset ham med de „för tilfället" medbragte Blomster. 



E. R. 



